KKV Csúcstalálkozó Veszprémben - Pannon Egyetem - GTK
KKV Csúcstalálkozó Veszprémben
A KKVHÁZ Zrt. folytatja a megyeszékhelyeinket körüljáró programsorozatát, a KKV Csúcstalálkozókat.
Az üzleti kiállítással kísért, moderált kerekasztal-beszélgetésre legközelebb június 10-én Veszprémben, 13:00 és 16:00 között a Megyeháza Szent István Termében kerül sor, melyre a szervezők szeretettel várják az érdeklődőket.
A rendezvény témája: A moderált vitabeszélgetésen a KKV szektor szinte minden fontosabb problémája felmerülhet, de egy központi téma mindig megjelölésre kerül. Ezúttal a K+F szükségességét és nehézségeit járják körül.
A kerekasztalhoz meghívást kapnak:
A Megyei Közgyűlés vezetői és a megyei nagyvárosok polgármesterei
Kormányzat részéről: NGM, NAV, Megyei Kormányhivatal, Járási Hivatalok, EXIM Csoport, MNKH Zrt., NSKI, Nemzeti Kutatási, Fejlesztési és Innovációs Hivatal, RFH
Megyei civil szervezetek: Megyei Kereskedelmi és Iparkamara, VOSZ, IPOSZ, KISOSZ, Magyar Közgazdasági Társaság, FIVOSZ, Nemzeti Agrárgazdasági Kamara, TIT
A megyei nagyvállalatok
A megyei kkv-k
Valamint a KKVHÁZ fővédnöke, a KKVHÁZ elnöksége:
Dr. Bod Péter Ákos, Budapesti Corvinus Egyetem tanszékvezető egyetemi tanár, KKVHÁZ Megyék Versenyének elnöke
Siklós Márta, Leitner Leitner Audit Kft. ügyvezető partner, KKVHÁZ Megyék Versenyének alelnöke
Seszták Oszkár, Szabolcs-Szatmár-Bereg Megyei Közgyűlés elnöke
Dr. Szabó László Zsolt, MTVA-Médiaszolgáltatás-Támogató és Vagyonkezelő Alap vezérigazgató
Csonka Tibor, OTP Bank Nyrt. Kis-, Középvállalkozási Igazgatóság ügyvezető igazgató
Dr. Nagy Ágnes, Békés Megyei Kormányhivatal Munkaügyi Központ igazgató
Szabó Miklós, Pannon Lapok Társasága Kiadói Kft. ügyvezetés elnöke
Dr. Varga Árpád, Nemzeti Adó- és Vámhivatal külső kapcsolatokért felelős elnökhelyettes
Princz Attila, Regionális Fejlesztési Holding Zrt. Leányvállalati, hálózati koordináció vezető
Fülöp Gábor, Magyar Telekom Kis- és középvállalati szolgáltatások üzletág értékesítési igazgató
Kovács András, Magyar Posta Zrt. KKV értékesítési osztály osztályvezető
Busa Zoltán, CIG Pannónia Általános Biztosító Zrt. vezérigazgató
Földváry Beáta, WIFI Hungária ügyvezető igazgató
Dr. Doór Zoltán, Magyar Logisztikai Egyesület elnök
Vágó Péter, Kereskedők és Vállalkozók Veszprém Megyei Képviselete elnök
Média: megyei írott és elektronikus sajtó, az MTV1, MR1 Kossuth Rádió, MTI és mások
Helyszín: Veszprém Megyeháza Szent István terem (8200 Veszprém, Megyeház tér 1.)
Időpont: 2015. június 10. 13:00 – 16:00
12:40-től Regisztráció
13:00 – 14:15 Kerekasztal-beszélgetés 1. rész – A problémakör definiálása, vitaindító felszólások
14:15 – 15:00 Üzleti kiállítás megtekintése / Kávészünet, kötelező üzletkötés.:) Játékos szavazás a legjobb kiállítóról /
15:00 – 16:00 Kerekasztal-beszélgetés 2. rész – Vita és javaslatok a kormányzat felé
16:00-tól kötetlen beszélgetés, rádió és tv interjúk
A KKV Csúcstalálkozót egy üzleti kiállítás is kíséri, melynek keretében a vállalkozók bemutathatják termékeiket, szolgáltatásaikat az érdeklődőknek, sőt saját standjukon mini B2B találkozót is szervezhetnek leendő partnereiknek, üzlettársaiknak. Azok a nagyvállalatok pedig, akik KKVBARÁT® kiállítóként jelentkeznek a Csúcstalálkozóra amellett, hogy saját termékeiket, szolgáltatásaikat megismertethetik a résztvevőkkel, négy kkv számára is lehetőséget biztosítanak a bemutatkozásra.
További részletek és regisztráció a következő link alatt: http://www.kkvhaz.hu/kkv-csucs-veszprem